Diari Oficial de la Generalitat Valenciana


Sumari del DOGV 3911, del 05-01-2001 (2000/10874)

RESOLUCIÓ de 17 de novembre de 2000, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació del sistema de sanejament i depuració d'aigües residuals de Xixona (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10635


Data del document
:   17-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * delegació de poders

RESOLUCIÓ de 17 de novembre de 2000, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació del sistema de sanejament i depuració d'aigües residuals de Xixona (Alacant). [2000/M10449]
  
Antecedents de fet
  
Les obres corresponents al projecte de Col·lectors Generals i Estació Depuradora d'Aigües Residuals de Xixona (exp. núm. 94/GV/0020), foren contractades per l'Entitat de Sanejament amb data 15 de novembre de 1996, en virtut de la comanda de gestió efectuada al seu favor, per mitjà de Resolució de data 12 d'abril de 1994 de la Conselleria d'Obres Públiques, Urbanisme i Transports.
  
Concloses les obres, amb data 13 d'agost de 1999, tingué lloc la recepció d'aquestes, i s'inicia a partir d'aleshores el corresponent període de garantia, amb una duració de dos anys, durant el qual i de conformitat amb les condicions del contracte, el contractista està obligat a realitzar l'explotació de les instal·lacions corresponents.
  
Atés que el dia 13 d'agost de 2001, conclou l'esmentat període de garantia, i en conseqüència, el termini d'execució del contracte corresponent a l'explotació de les mencionades obres, conclou així mateix en aquesta data la vigència de la comanda de gestió atorgada al seu dia a l'Entitat de Sanejament d'Aigües Residuals.
  
I així, amb l'objecte de garantir el normal funcionament de les instal·lacions i evitar interrupcions en el servei de sanejament i depuració d'aigües residuals dels municipis servits, es fa necessari efectuar una nova comanda de gestió d'acord amb els articles 14.2 i 16-a) de la Llei 2/1992, de 26 de març, de Sanejament d'Aigües Residuals de la Comunitat Valenciana.
  
Fonaments de dret
  
D'acord amb l'article 16 a) de la Llei 2/1992, de 26 de març, de Sanejament d'Aigües Residuals de la Comunitat Valenciana que estableix, entre les funcions que corresponen a l'Entitat Pública de Sanejament, gestionar l'explotació de les instal·lacions de sanejament i depuració que la Generalitat Valenciana determine.
  
Segons l'article 14.2 de l'esmentada Llei, la relació de la Generalitat amb l'Entitat Pública de Sanejament d'Aigües Residuals es realitzarà a través de la Conselleria d'Obres Públiques, Urbanisme i Transports.
  
Vista la proposta de la Direcció General d'Obres Públiques.
  
En virtut d'això, i de conformitat amb el que estableixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, del Govern Valencià, i l'article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Encomanar a l'Entitat Pública de Sanejament i Depuració d'Aigües Residuals la gestió de l'explotació del sistema de sanejament i depuració d'aigües residuals de Xixona (Alacant), amb la finalitat de garantir l'adequada explotació d'aquestes, a partir de l'acabament del període de garantia de les obres.
  
Contra aquesta resolució, que posa fi a la via administrativa, podrà interposar-se, amb caràcter potestatiu, recurs de reposició davant el mateix òrgan que dictà la resolució en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
A pesar del que disposa el paràgraf anterior, aquesta resolució podrà ser impugnada directament davant el Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació d'aquesta, o si és procedent, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga exercir, si és procedent, qualsevol altre recurs que s'estime procedent.
  
València, 17 de novembre de 2000.- El conseller d'Obres Públiques, Urbanisme i Transports: José Ramón García Antón.